Von Maltitz wen een van gesogte L'Atelier-kunspryse | Netwerk24
Von Maltitz wen een van gesogte L'Atelier-kunspryse
Adelheid von Maltitz, 'n Vrystaatse kunstenaar en kunslektor het met haar portefeulje wat dokumentasie van die installasie 'Moving Earth insluit', die Absa L'Atelier-kunsprys vir Groep A gewen. Dit sluit die lande Mosambiek, Suid-Afrika, Uganda en Zambië in.
'n Skryn en 'n ma en dogter se liefderyke versorging daarvan langs die pad waarlangs Adelheid von Maltitz, 'n Vrystaatse kunstenaar en kunslektor, daagliks pendel, het haar opgeval.
Sy het dit as inspirasie vir 'n installasie-kunswerk gebruik wat opgeneem is in haar portefeulje, wat pas besorg is met een die Afrikakontinent se gesogste kunspryse, die Absa L'Atelier-pryse. Die pryse word volgens lande in vier groepe uitgedeel; drie pryse word uitgedeel. 'n Vierde prys ter aansporing van 'n jong kunstenaar, die L'Atelier Gerard Sekoto-prys, is ook oorhandig. Die kompetisie is vanjaar vir die 35ste keer aangebied en die oorhandigingseremonie was aanlyn.
Dit het vir Von Maltitz gelyk na 'n ma en dogter wat daagliks omsien na hierdie skryn ter herinnering van 'n geliefde wat op die deel van die pad in haar tuisstad Bloemfontein gesterf het. Dit was meer as tien jaar gelede. "Hulle het dit vir maande versorg. 'n Mens kan steeds 'n deel daarvan sien, hoewel dit nou al vervalle is," het Von Maltiz gesê.